#### **Általános Szerződési Feltételek**

I. ÁLTALÁNOS RENDELKEZÉSEK

1. Jelen Szerződési és Felhasználási Feltételek a felek közti jogviszonyt szabályozó jogszabályok, így mindenekelőtt a Polgári Törvénykönyvről szóló 2013. évi V. törvény, az elektronikus kereskedelmi szolgáltatások, valamint a pártok működéséről és gazdálkodásáról szóló 1989. évi XXXIII. törvény.

2. Jelen ÁSZF hatálya Szolgáltató weblapján (<https://mkkp.hu/tabor/>) történő jogviszonyokra terjed ki. Jelen ÁSZF folyamatosan elérhető a következő weboldalról: <https://mkkp.hu/tabor>

3. Az „MKKP VIII. Országos Passzivista Találkozó és Alkotótábor - Powered by Savköpő Menyét Alapítvány” program működésével, jelentkezési és lebonyolítási folyamatával kapcsolatosan felmerülő kérdések esetén a megadott elérhetőségeinken rendelkezésére állunk.

4. Jelen ASZF elfogadása önkéntes, de a tábor részvételi jegy vásárlás elindításához szükséges.

5. Szerzői jogok:

a.) A <https://mkkp.hu/tabor/> internetes platform által közzétett tartalmak szerzői jogvédelem alatt állnak, a személyes célú és nem kereskedelmi felhasználás eseteinek kivételével tilos azokat akár bármilyen médiumban közölni, sugározni vagy továbbadni, részben vagy egészben számítógépen tárolni. A portál platform által közzétett tartalmak szerzői jogaival a Savköpő Menyét Alapítvány rendelkezik, ezért ezek felhasználásához a Savköpő Menyét Alapítvány előzetes írásbeli engedélye szükséges. A Savköpő Menyét Alapítvány fenntart minden, a <https://mkkp.hu/tabor/> .huninternetes platform bármely részének bármilyen módszerrel, technikával történő másolásával és terjesztésével kapcsolatos jogot. A platform tartalmának egyes részeit a látogató – kizárólag saját felhasználás céljából – merevlemezére mentheti vagy kinyomtathatja, de ebben az esetben sem jogosult a lap így többszörözött részének további felhasználására, terjesztésére, adatbázisban történő tárolására, letölthetővé tételére, kereskedelmi forgalomba hozatalára.

b.) Tilos a Savköpő Menyét Alapítvány előzetes írásbeli engedélye nélkül a lap tartalmát tükrözni, azaz technikai művelet segítségével nyilvánossághoz újraközvetíteni, még változatlan formában is. A ketfarkukutya.com és változatai domain nevek szerzői jogi védelmet élveznek, felhasználásuk – a hivatkozás kivételével – kizárólag a Savköpő Menyét Alapítvány előzetes és kifejezett írásos hozzájárulásával lehetséges.

6. A internetes platform tartalmaz hivatkozásokat más internetes oldalakra is. A <https://mkkp.hu/tabor/> internetes platformot ezen oldalak adatközléséért, valamint ezen oldalak személyiségi jogokban való eljárásáért az üzemeltető semmilyen felelősséget nem vállal.

7. A <https://mkkp.hu/tabor/> internetes platform felhasználói regisztrációjukkal, illetve a megrendelői barion űrlap elektronikus úton történő elküldésével elfogadják az alábbi szerződési és felhasználási feltételeket:

II. ÜZEMELTETŐ ADATAI

Cégnév: Savköpő Menyét Alapítvány

Székhely: 1076 BUDAPEST, Péterfy Sándor utca 38. II/30

Adószám: 19038924-1-42

Nyilvántartásba vevő cégbíróság: Fővárosi Törvényszék

nyilvántartási szám: 01 99 038611

Szerződés nyelve: magyar

Elérhetőség: savkopomenyet@gmail.com

Telefonszám: +36303972419

Képviseli: Döme Zsuzsanna

A tárhely-szolgáltató adatai: Magyar Kétfarkú Kutya Párt

Székhely cím: 1071 BUDAPEST Damjanich utca 26/B III/1

Levelezési cím: 1071 BUDAPEST Damjanich utca 26/B III/1

Adószám: 18649167-1-42

Telefonszám: +36 30 847 5592

III. ADATKEZELÉS

1. A <https://mkkp.hu/tabor/> internetes platform és a hozzá kapcsolódó szolgáltatások a látogatókról személyes azonosítás nélkül rögzítenek a szolgáltatás igénybevételének módjára és az igénybe vett hardveres és szoftveres eszközre vonatkozó adatokat (pl. IP-cím, böngésző típusa, stb.), amelyekről az üzemeltető statisztikai kimutatásokat készít. Az üzemeltető az adatok tárolásánál a lehető legnagyobb biztonságot alkalmazza, hogy az adatok illetéktelenek kezébe ne kerülhessenek. Az üzemeltető statisztikai összegzést készít a rögzített adatokból, ezen kimutatások végeredménye csak statisztikai formában készülhet el, mely nem alkalmas egyedi azonosítókhoz való kapcsolására. Ezen statisztikai adatok a szolgáltatások fejlesztéséhez, illetve a hirdetési felületek értékesítéséhez szükségesek.

2. A https: <https://mkkp.hu/tabor/> internetes platform regisztrált felhasználói regisztrációjukkal egyúttal hozzájárulnak személyes adataiknak az adatkezelési tájékoztatóban meghatározottak szerinti kezeléséhez.

1. A bankkártyás vásárlás technikai feltételeit a Barion Payment Zrt. (www.barion.hu, 1117 Budapest, Infopark sétány 1., telefon: +36-1-4647099, fax: +36-1-4647080, email: hello@barion.com) biztosítja. A bankkártyás vásárlással hozzájárulsz ahhoz, hogy a fizetési művelet teljesítése érdekében a következő személyes adataidat továbbítsuk a Barion Payment Zrt. felé: egyszeri vásárláskor e-mail cím, továbbá a barion.hu oldal fizetési felületén megadott személyes adataidat a Barion Payment Zrt. az adatkezelési szabályzata (elérhető a www.barion.hu oldalon) szerint kezelje, valamint a sikeres vásárlás tényéről, a vásárlás összegéről és a fizetés napjáról a részünkre a Barion Payment Zrt. adatot továbbítson. A Barion adatkezelés nyilvántartási száma NAIH-73794/2014. A fizetési művelet technikai lebonyolításával kapcsolatosan az adataid kezeléséről a Barion Payment Zrt.-től kaphatsz bővebb tájékoztatást.
2. Ha úgy érzed, hogy az adataid kezelésével kapcsolatban bármilyen jogsérelem ért, fordulhatsz a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c., telefon: +36-1-3911400, fax: +36-13911410, email: ugyfelszolgalat@naih.hu) vagy keresetet indíthatsz a Fővárosi Törvényszék (1055 Budapest, Markó utca 27.) előtt.
3. Figyelem: a bankkártyaadatok kezelése a kártyatársasági szabályoknak megfelelően történik. A bankkártyaadatokhoz sem a Savköpő Menyét Alapítvány, sem a Barion Payment Zrt. nem fér hozzá. A Kereskedő által tévesen vagy jogtalanul kezdeményezett fizetéses tranzakciókért közvetlenül a Savköpő Menyét Alapítvány felel, a Savköpő Menyét Alapítvány fizetési szolgáltatójával (Barion) szemben bármilyen igényérvényesítés kizárt.

IV. FIZETÉS MENETE

a) A felhasználó regisztrációjával hozzájárul, hogy az általa megadott bankkártya adatokkal, a Barion elnevezésű fizetési kapu segítségével a regisztrációnál megadott összeget leemelje a felhasználó bankszámlájáról, megbízást ad a tábor részvételi díj leemelésére bankszámlájáról.

b) A már levonásra került összeget az üzemeltető egyedi megállapodás alapján banki átutalással téríti vissza, a részvétel lemondásának üzemeltető felé írásban történő jelzésétől számított 30 napon belül.

c) A részvétel lemondását a felhasználó az [mkkptabor@gmail.com](mailto:mkkptabor@gmail.com) e-mail címen, vagy a +36 30 847 5592 telefonszámon jelezheti, erre az üzemeltető 72 órán belül köteles reagálni a lemondás végrehajtásával.

d) Panaszait a felhasználó szintén az [mkkptabor@gmail.com](mailto:mkkptabor@gmail.com) e-mail címen tudja jelezni az üzemeltető felé, amelyre az üzemeltető köteles 48 órán belül reagálni.

V. AZ ELÁLLÁS JOGA

A részvétel lemondását a felhasználó az [mkkptabor@gmail.com](mailto:mkkptabor@gmail.com) e-mail címen, vagy a +36 30 847 5592 telefonszámon jelezheti, erre az üzemeltető 48 órán belül köteles reagálni a lemondás végrehajtásával.

Budapest, 2023. január 4.

a Savköpő Menyét Alapítvány kuratóriuma